**TECHNINĖS SPECIFIKACIJOS BENDROJI DALIS**

**DUOMENŲ PERDAVIMO PASLAUGOS L2**

1. Kertinis valstybės telekomunikacijų centras (Pirkėjas) perka duomenų perdavimo L2 paslaugas.
2. Konkretūs reikalavimai reikiamai greitaveikai, adresai tarp taškų A-B, paslaugų teikimo laikotarpis nurodyti Techninės specifikacijos specialiojoje dalyje.
3. Paslaugos tiekėjas privalo iš anksto, ne vėliau kaip prieš 5 darbo dienas, el. paštu [planiniaidarbai@kvtc.gov.lt](mailto:planiniaidarbai@kvtc.gov.lt)  informuoti apie *techninių galimybių tyrimo darbus*, ar darbus susijusius su *paslaugų diegimu*, kai darbai  vykdomi vykstant į objektą gyvai. El. pašte nurodyti: kokia įmonė planuoja atvykti, į kur planuoja atvykti (taško A adresas), atvykimo tikslas (TG tyrimas, paslaugų diegimas), atvykimo laikas (dienos tikslumu), atvykstančio darbuotojo vardas, pavardė. Atvykstantys darbuotojai su savimi privalo turėti darbo pažymėjimus.
4. Į paslaugos kainą turi būti įskaityti visi mokesčiai ir visos tiekėjo išlaidos, susijusios su pirkimo objektu (įskaitant, bet neapsiribojant: patiriamas už sąskaitų pateikimą informacinės sistemos „SABIS“ priemonėmis; paslaugos paleidimą; naujų objektų prijungimo atveju – įrengimo mokestis ir pan.), išskyrus atvejus, kai konkrečiame pirkime, organizuojamame dinaminėje pirkimų sistemoje, būtų nurodyta kitaip;
5. Paslaugų teikėjas turi savo lėšomis atlikti esamų paslaugų gedimo ir profilaktinius darbus per šios techninės specifikacijos 3 skyriuje „Reikalavimai techniniam aptarnavimui ir priežiūrai“ pateiktoje lentelėje nurodytą gedimų šalinimo laiką, užtikrinant ne prastesnius parametrus, kurie buvo prieš remontą.
6. Perkančioji organizacija, vadovaudamasi VPĮ 37 straipsnio 9 dalimi laikys, kad prekės ar paslaugos kelia grėsmę nacionaliniam saugumui, kai:
   1. techninės ar programinės įrangos gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;
   2. techninės ar programinės įrangos priežiūra ar palaikymas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
7. Paslaugos tiekėjas privalo iš anksto ne vėliau kaip prieš 14 darbo dienų el. paštu [info@kvtc.gov.lt](mailto:info@kvtc.gov.lt) informuoti apie planuojamus remonto ir profilaktinius darbus galinčius trukdyti naudotis teikiama paslauga.
8. Paslaugų teikėjas, pasirašius sutartį, ne vėliau kaip per 1 darbo dieną turi pateikti kontaktinio asmens duomenis avarijų ir gedimų registravimui.

**II. REIKALAVIMAI DUOMENŲ PERDAVIMO TECHNOLOGIJAI**

|  |  |
| --- | --- |
| Paslaugos pateikiamumas (prieigos ir loginio sujungimo) | Ne mažiau kaip 99 procentai |
| Galinės įrangos sietuvas | Elektrinis (ISO/IEC 8802-3, RJ-45 jungtis): 100/1000 Base-TX |
| Šviesolaidinis (SC/FC/LC jungtys): 100Base-FX (atskirais atvejais), 100Base-BX (atskirais atvejais), 1000Base-LX/LH/SX/ZX, 10GBase-LR |
| Duomenų perdavimo lygmens protokolas | IEEE 802.3 (Ethernet), IEEE 802.1Q (VLANs) |
| Sujungimui naudojamos tinklo technologijos | MPLS Metro-Ethernet, NG-SDH, CWDM, DWDM ir/ar jų kombinacijos |
| Taškas-daug taškų *(point-to-multipoint)* sujungimų palaikymas | Ne |
| Daugtaškių *(any-to-any)* sujungimų palaikymas | Ne |
| Tiesioginių taškas-taškas sujungimų *(point-to-point)* palaikymas | Taip |
| Kliento duomenų perdavimas tinklu | Kliento perduodamo srauto STP *(Spanning Tree Protocol)* apibrėžtas standartais IEEE 802.1D, IEEE 802.1w, IEEE 802.1s., Cisco PVST, PVST+ ), 802.1Q žymės (Ethernet kadras, VLAN numeris, CoS bitai, Q-in-Q žymė) perduodamos skaidriai |
| Maksimalus paketo dydis *(MTU – Maximum Transmission Unit)* | 1540 baitai be kontrolinių bitų *(angl. – Frame Check)* |
| Paslaugų teikimas viename taške | Vienas fizinis sietuvas – viena L2 sprendimų taškas-taškas paslauga |
| Virtualių prievadų skaičius | Daugiau nei 1 (vienas) VLAN; |
| Greitaveika | Ne mažiau kaip 10 Mb/s ir ne daugiau kaip 100 Gb/s |
| Duomenų srautų greitaveikos ribojimas | Pagal 2 OSI lygmens informaciją |
| Dvikryptis vėlinimas *(Round Trip Delay)* | Ne daugiau kaip 25 ms |
| Vėlinimo pokytis *(Jitter)* | Ne daugiau kaip 10 ms |
| Paketų praradimas *(Packet Loss)* | Ne daugiau kaip 0,05 % |

1. **REIKALAVIMAI TECHNINIAM APTARNAVIMUI IR PRIEŽIŪRAI**

|  |  |
| --- | --- |
| **Reikalavimai** | **Reikalavimo užtikrinimo kriterijus** |
| Techninės priežiūros laikotarpis | Ne ilgesnis kaip 2 valandų per mėnesį |
| Reakcijos laikas sutrikimų ir/ar gedimų šalinimui | Ne vėliau kaip per 30 min. nuo pranešimo (telefonu ir el. paštu) gavimo metu |
| Terminas sutrikimų ir/ar gedimų pašalinimui | Ne vėliau kaip per 8 val. nuo pranešimo (telefonu ir el. paštu) gavimo metu |
| Numatomos planinių perjungimo (nutraukimo) darbų derinimas | Su perkančiąja organizacija ne vėliau kaip prieš 14 darbo dienų suderinti planinių paslaugų perjungimo (nutraukimo) ir profilaktikos darbų, įtakosiančių paslaugų funkcionalumą, vykdymo laiką |